CELEX: 32004D0564
Language: mt
Date: 2004-07-20 00:00:00
Title: Id-Deċiżjoni tal-Kummissjoni ta' l- 20 ta' Lulju 2004 dwar laboratorji Komunitarji ta' referenza għall-epidemjoloġija taż-żoonosi u għas-salmonella u laboratorji nazzjonali ta' referenza għas-salmonella (innotifikata fid-dokument bin-numru C(2004) 2781) Test b'relevanza għaż-ŻEE.

12.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               77
            
         ID-DEĊIŻJONI TAL-KUMMISSJONI
   ta' l-20 ta' Lulju 2004
   dwar laboratorji Komunitarji ta' referenza għall-epidemjoloġija taż-żoonosi u għas-salmonella u laboratorji nazzjonali ta' referenza għas-salmonella
   (innotifikata fid-dokument bin-numru C(2004) 2781)
   (Test b'rilevanza għaż-ŻEE)
   (2004/564/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea
   Wara li kkunsidrat id-Direttiva 2003/99/KE tal-Parlament Ewropew u tal-Kunsill tas-17 ta' Novembru 2003 dwar l-osservar taz-żoonosi u aġenti żoonotiċi, li temenda d-Deċiżjoni tal-Kunsill 90/424/KEE u tirrevoka d-Direttiva tal-Kunsill 92/117/KEE (1), u b'mod partikulari l-Artikolu 10(1), (2) u (4) ta' din,
   Wara li kkunsidrat ir-Regolament (KE) Nru 2160/2003 tal-Parlament Ewropew u tal-Kunsill tas-17 ta' Novembru 2003 dwar il-kontroll tas-salmonella u aġenti żoonotiċi speċifikati oħra li jinġarru fl-ikel (2), u b'mod partikulari l-Artikolu 11(1), (2) u (4) ta' dan,
   Billi:
   
               (1)
            
            
               Laboratorju Komunitarju ta' referenza għall-epidemjoloġija ta' żoonosi u laboratorju Komunitarju ta' referenza għas-salmonella kienu speċifikati fid-Direttiva tal-Kunsill 92/117/KEE (3). Id-Direttiva 2003/99/KE tipprovdi għar-revoka tad-Direttiva 92/117/KEE b'seħħ mit-12 ta' Ġunju 2004.
            
         
               (2)
            
            
               Taħt id-Direttiva 2003/99/KE, l-Awtorità Ewropea għas-Sigurtà ta' l-Ikel se tibda tkun responsabbli għal xogħol ekwivalenti għal dak magħmul mil-laboratorju Komunitarju ta' referenza għall-epidemjoloġija taż-żoonosi. Madankollu, sabiex tiġi żgurata transizzjoni gradwali għas-sistema l-ġdida, huwa xieraq li tinżamm l-ispeċifikazzjoni attwali ta' laboratorju Komunitarju ta' referenza għall-epidemjoloġija taż-żoonosi għal perjodu limitat. Dak il-laboratorju għandu għalhekk jerġa' jiġi speċifikat temporanjament bħala l-laboratorju Komunitarju ta' referenza għall-epidemjoloġija taż-żoonosi.
            
         
               (3)
            
            
               Ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar kontrolli uffiċjali biex jiżguraw il-verifikazzjoni tal-konformità mal-liġi dwar l-għalf u l-ikel, is-saħħa ta' l-annimali u r-regoli għall-ħarsien ta' l-annimali (4), jispeċifika l-laboratorju Komunitarju ta' referenza għas-salmonella speċifikat taħt id-Direttiva 92/117/KEE bħala l-laboratorju Komunitarju ta' referenza għall-analiżi u t-testijiet fuq iż-żoonosi (Salmonella) b'effett mill-1 ta' Jannar 2006. Sa dik id-data, sabiex tiġi evitata sitwazzjoni fejn ma jkunx hemm laboratorju bħal dan fil-Komunità, dak il-laboratorju għandu jerġa' jiġi speċifikat temporanjament bħala l-laboratorju Komunitarju ta' referenza għas-salmonella.
            
         
               (4)
            
            
               Għal skopijiet ta' amministrazzjoni finanzjarja, ta' min jikkjarifika li l-ispeċifikazzjonii mill-ġdid tal-laboratorji Komunitarji ta' referenza msemmija hawn fuq għandha tapplika mid-data li fiha d-Direttiva 92/117/KEE ma tibqax fis-seħħ.
            
         
               (5)
            
            
               Huwa f'loku li jerġgħu jiġu ddefiniti bl-eżatt ir-responsabbiltajiet u x-xogħol tal-laboratorju Komunitarju ta' referenza għas-salmonella u tal-laboratorji nazzjonali ta' referenza rispettivi fi ħdan il-qafas regolatorju ġdid stabbilit mid-Direttiva 2003/99/KE u r-Regolament (KE) Nru 2160/2003. Il-laboratorju Komunitarju ta' referenza għas-salmonella żviluppa attivitajiet l-aktar fil-qasam tat-tjur ħajjin u mhux il-każ li jitbiddillu l-programm tax-xogħol tiegħu għall-2004. L-oqsma ġodda ta' kompetenza għal dak il-laboratorju Komunitarju ta' referenza u għal-laboratorji nazzjonali ta' referenza għas-salmonella għandhom għalhekk japplikaw biss b'effett mill-1 ta' Jannar 2005.
            
         
               (6)
            
            
               Il-miżuri li tipprovdi għalihom din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Il-Bundesinstitut für Risikobewertung, f'Berlin, il-Ġermanja, huwa appuntat bħala l-laboratorju Komunitarju ta' referenza għall-epidemjoloġija taż-żoonosi sal-31 ta' Diċembru 2004.
   Artikolu 2
   1.   Ir-Rijksinstituut voor Volksgezondheid en Milieu, f'Bilthoven, l-Olanda, huwa appuntat bħala l-laboratorju Komunitarju ta' referenza għas-salmonella sal-31 ta' Diċembru 2005.
   2.   Ir-responsabbiltajiet u x-xogħol tal-laboratorju Komunitarju ta' referenza msemmija f'paragrafu 1 huma stipulati fl-Anness 1. Huma jibdew japplikaw fir-rigward ta' l-oqsma li m'humiex dawk ta' tjur ħajjin b'effett mill-1 ta' Jannar 2005.
   Artikolu 3
   Ir-responsabbiltajiet u x-xogħol tal-laboratorji nazzjonali ta' referenza għas-salmonella huma stipulati fl-Anness II. Huma għandhom japplikaw fir-rigward ta' l-oqsma li m'humiex dawk ta' tjur ħajjin b'effett mill-1 ta' Jannar 2005.
   Artikolu 4
   Din id-Deċiżjoni tibda tapplika mit-12 ta' Ġunju 2004.
   Artikolu 5
   Din id-Deċiżjoni hija indirizzata lill-Istati Membri.
   
      Magħmula fi Brussell, fl-20 ta' Lulju 2004.
      
         
            Għall-Kummissjoni
         
         David BYRNE
         
            Membru tal-Kummissjoni
         
      
   
   
      (1)  ĠU L 325, tat-12.12.2003, p. 31.
   
      (2)  ĠU L 325, tat-12.12.2003, p. 1.
   
      (3)  ĠU L 62, tal-15.3.1993, p. 38.
   
      (4)  ĠU L 165, tat-30.4.2004, p. 1.
   
      ANNESS I
      
                  1.
               
               
                  Oqsma ta' kompetenza
                  
                              a)
                           
                           
                              L-identifikazzjoni u l-iżvilupp ta' metodi batterjoloġiċi għall-għarfien tal-preżenza u l-kwantifikazzjoni kif meħtieġ tas-salmonella żoonotika fil-bhejjem, l-għalf u l-ikel, kif ukoll f'kampjuni ambjentali.
                           
                        
                              b)
                           
                           
                              L-identifikazzjoni ta' sotto-tipi ta' salmonella żoonotika, b'mod partikulari ta' serotipi, u ta' sotto-tipi oħra, inkluż b'metodi fenotipiċi u ġenetiċi.
                           
                        
                              ċ)
                           
                           
                              Testijiet tas-suxxettibilità ta' anti-mikrobi fuq speċijiet iżolati ta' salmonella żoonotika.
                           
                        
                              d)
                           
                           
                              L-identifikazzjoni u l-iżvilupp ta' metodi immunoloġiċi għas-salmonella żoonotika.
                           
                        
                              e)
                           
                           
                              L-identifikazzjoni u l-iżvilupp ta' metodi ta' teħid ta' kampjuni.
                           
                        
            
                  2.
               
               
                  Funzjonijiet u dmirijiet ġenerali:
                  
                              a)
                           
                           
                              Li jipprovdi lil-laboratorji nazzjonali ta' referenza bid-dettalji ta' metodi analitiċi, inklużi metodi ta' referenza.
                           
                        
                              b)
                           
                           
                              Li jikkoordina l-applikazzjoni min-naħa tal-laboratorji nazzjonali ta' referenza tal-metodi msemmija f'(a), b'mod partikulari billi jorganizza testijiet komparattivi u billi jiżgura tkomplija adattata ta' tali testijiet komparattivi f'konformità ma' protokolli aċċettati f'livell internazzjonali, meta jkunu disponibbli.
                           
                        
                              ċ)
                           
                           
                              Li jikkoordina, fil-limiti tal-qasam tal-kompetenza tagħhom, l-arranġamenti prattiċi meħtieġa għall-applikazzjoni ta' metodi analitiċi ġodda u jinforma lil-laboratorji nazzjonali ta' referenza dwar avvanzi f'dan il-kamp.
                           
                        
                              d)
                           
                           
                              Li jmexxi korsijiet ta' taħriġ inizjali u avvanzati għall-benefiċċju ta' ħaddiema mil-laboratorji nazzjonali ta' referenza u ta' esperti minn pajjiżi li qed jiżviluppaw.
                           
                        
                              e)
                           
                           
                              Li jagħti assistenza xjentifika u teknika lill-Kummissjoni, speċjalment f'każijiet fejn l-Istati Membri jikkontestaw ir-riżultati ta' xi analiżi.
                           
                        
                              f)
                           
                           
                              Li jikkollabora ma' laboratorji li għandhom l-istess qasam ta' kompetenza f'pajjiżi terzi.
                           
                        
            
                  3.
               
               
                  Funzjonijiet u dmirijiet speċifiċi:
                  
                              a)
                           
                           
                              Li jipprovdi għajnuna teknika lill-Kummissjoni fl-organizzazzjoni ta' skemi ta' ssorveljar tas-salmonella u r-reżistenza anti-mikrobika relatata magħha skond, b'mod partikulari, l-Artikoli 4, 5 u 7 tad-Direttiva 2003/99/KE.
                           
                        
                              b)
                           
                           
                              Li jipprovdi għajnuna teknika lill-Kummissjoni fil-qafas ta' l-iffissar ta' l-objettivi Komunitarji skond l-Artikolu 4 tar-Regolament (KE) Nru 2160/2003.
                           
                        
                              ċ)
                           
                           
                              Li jagħti pariri lill-Kummissjoni dwar aspetti relatati ma' razez ta' vaċċin għas-salmonella u metodi speċifiċi oħra ta' kontroll, skond il-ħtieġa.
                           
                        
                              d)
                           
                           
                              Li jipprovdi għajnuna teknika lill-Kummissjoni u, skond kif ikun meħtieġ, jipparteċipa f'fora internazzjonali relatati ma' l-oqsma ta' kompetenza msemmija f'punt 1 aktar 'il fuq, b'mod partikulari dwar l-istandardizzazzjoni ta' metodi analitiċi u l-implimentazzjoni tagħhom.
                           
                        
                              e)
                           
                           
                              Li jiġbor data u informazzjoni fuq l-attivitajiet żviluppati u l-metodi użati fil-laboratorji nazzjonali ta' referenza u jinforma lill-Kummissjoni dwarhom.
                           
                        
                              f)
                           
                           
                              Li jibqa' aġġornat ma' l-iżviluppi fl-epidemjoloġija tas-salmonella.
                           
                        
                              g)
                           
                           
                              Li jikkoopera, skond kif ikun meħtieġ, ma' l-istrutturi Komunitarji involuti fis-sorveljanza tas-salmonella, b'mod partikulari man-netwerk għas-sorveljanza epidemjoloġiku u l-kontroll ta' mard li jista' jittieħed fil-Komunità, kif stabbilit bid-Deċiżjoni Nru 2119/98/KE tal-Parlament Ewropew u tal-Kunsill (1), inklużi netwerks ta' sorveljanza speċjalizzati relevanti.
                           
                        
            
                  4.
               
               
                  Il-laboratorju Komunitarju ta' referenza għandu jimplimenta sistema ta' żgurar tal-kwalità u għandu jiġi akkreditat skond l-istandard EN ISO/IEC 17025 sa mhux aktar tard mit-12 ta' Diċembru 2005.
               
            
         (1)  ĠU L 268, tat-3.10.2003, p. 1.
   
   
      ANNESS II
      Ir-responsabbiltajiet u x-xogħol tal-laboratorji nazzjonali ta' referenza għas-salmonella, skond id-Direttiva 2003/99/KE u r-Regolament (KE) Nru 2160/2003 (1):
      1.   Dmirijiet ġenerali:
      
      
                  a)
               
               
                  Li jikkollaboraw mal-laboratorju Komunitarju ta' referenza fil-qasam tal-kompetenza tagħhom.
               
            
                  b)
               
               
                  Li jikkoordinaw, skond il-ħtieġa, l-attivitajiet tal-laboratorji responsabbli għall-analiżi tal-kampjuni skond, b'mod partikulari, l-Artikoli 4, 5 u 7 tad-Direttiva 2003/99/KE.
               
            
                  ċ)
               
               
                  Li jikkoordinaw l-attivitajiet tal-laboratorji responsabbli għall-analiżi tal-kampjuni skond l-Artikolu 12(1) tar-Regolament (KE) Nru 2160/2003/KE.
               
            
                  d)
               
               
                  Li skond kif jeħtieġ, jorganizzaw testijiet komparattivi bejn il-laboratorji msemmija f'(b) u (c) u jiżguraw tkomplija addattata ta' tali testijiet komparattivi.
               
            
                  e)
               
               
                  Li jiżguraw li l-informazzjoni pprovduta mil-laboratorju Komunitarju ta' referenza titwassal lill-awtorità kompetenti u l-laboratorji msemmijin f'(b) u (c).
               
            
                  f)
               
               
                  Li jipprovdu għajnuna xjentifika u teknika lill-awtorità nazzjonali kompetenti fil-qasam tal-kompetenza tagħhom.
               
            2.   Funzjonijiet u dmirijiet speċifiċi:
      
      
                  a)
               
               
                  Li jipparteċipaw kif meħtieġ fl-iskemi ta' ssorveljar tas-salmonella u r-reżistenza anti-mikrobika relatata magħha skond id-Direttiva 2003/99/KE u fl-analiżi u t-testijiet fuq is-salmonella skond ir-Regolament (KE) Nru 2160/2003.
               
            
                  b)
               
               
                  Li jmexxu, kif meħtieġ, korsijiet ta' taħriġ għall-benefiċċju ta' ħaddiema mil-laboratorji rilevanti.
               
            
                  ċ)
               
               
                  Li jinfurmaw, kif meħtieġ, lil-laboratorju Komunitarju ta' referenza fuq aspetti relatati ma' razez ta' vaċċin tas-salmonella u metodi speċifiċi oħra ta' kontroll.
               
            
                  d)
               
               
                  Li jiġbru d-data u l-informazzjoni fuq l-attivitajiet li ġew żviluppati u l-metodi użati fil-laboratorji rilevanti u jinfurmaw lil-laboratorju Komunitarju ta' referenza dwarhom.
               
            
                  e)
               
               
                  Li jżommu rwieħhom aġġornati ma' l-iżviluppi fl-epidemjoloġija tas-salmonella.
               
            
         (1)  ĠU L 325, 12.12.2003, p. 1.